कुछ लोग भय भीत होते हैं लेकिन आचरण बदल नहीं सकते ऐसे लोग इधर उधर चमत्कारी को ढूंढ़ते हैं जो इनके पाप के घड़े को शुद्ध कर दे और ऐसे लोगों की संख्या ज्यादा होती है फिर कुछ ऐसे लोग होतें हैं जिनको न भय और ना ही विश्वास होता है ऐसे लोग ज्ञानी साधू संत बाबा बापू एक इमेज बनाकर आते हैं और भयभीत भक्तो के लिए मार्ग तैयार करते हैं। अब यह अपना उल्लू साधने आये हैं इनको सत्य से कोई वास्ता नहीं होता। यह लोग धर्म में जब आते हैं तब सबसे पेहेले वह अपना स्वार्थ की सिद्धि के लिए गफ़लत पैदा करेंगे, अपने आप को बड़ा और दूसरों को गलत कहेंगे इनका किसी भी ग्रन्थ पर ईमान नहीं होता और जो कोई एक ग्रन्थ यह लेंगे उसका भी अपने हिसाब से गलत अर्थ करेंगे या बदल देंगे और थोथा गुरु बन कर मठ मंदिर निर्माण करेंगे और धर्म के नाम पर लोगों में फुट डालेंगे। ऐसे करने वाले सभी को लगता है की वह मन मानी कर सकते हैं और कुछ भी नहीं होगा। इनमे ईमान और विश्वास दो चीज़े नहीं होती हैं लेकिन यह दोनो दूसरों पर थोपेंगे और खुद को परमात्मा घोसित करेंगे और अपनी पूजा कराएंगे। झूठी दुनिया में झूठे पाखंडी बहुत मिलेंगे। ऐसे लोगों के चेलें चपेटे फिर और लोगों को ठुड़ेंगे और यही सत्य है कहेंगे। अगर आप लोग समाचार पढ़ रहे हो तब आप को पता चलेगा नित्यानंद और आसाराम बापू उसके पुत्र इसी मार्ग पर थे वे सच्चे साधू नहीं थे लेकिन बात तो परमात्मा और सत्य आचरण की ही करते थे। यह लोगों को भगवान और उनसे मिलने की तकनीक बताते और खुद हजारों करोड़ों रुपये कमाते फिर दुराचार करते स्वयं को ही भगवान कहते।